Document ID: 32006D0586

KOMISIJAS LĒMUMS
(2006. gada 25. augusts),
ar ko principā atzīst tās dokumentācijas pilnīgumu, kas iesniegta sīkākai pārbaudei saistībā ar iespējamo hromafenozida, halosulfurona, tembotriona, valifenala un cukini dzeltenās mozaīkas vīrusa novājinātā celma iekļaušanu Padomes Direktīvas 91/414/EEK I pielikumā
(izziņots ar dokumenta numuru K(2006) 3820)
(Dokuments attiecas uz EEZ)
(2006/586/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 3. punktu,
tā kā:
(1)
Direktīvā 91/414/EEK ir paredzēts pilnveidot to Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2)
Dokumentāciju par aktīvo vielu hromafenozidu līdz ar pieteikumu panākt tās iekļaušanu Direktīvas 91/414/EEK I pielikumā Ungārijas iestādēm 2004. gada 12. decembrī iesniedza uzņēmums Calliope SAS. Dokumentāciju par halosulfuronu līdz ar pieteikumu panākt tā iekļaušanu Direktīvas 91/414/EEK I pielikumā Itālijas iestādēm 2005. gada 19. maijā iesniedza uzņēmums Nissan Chemical Europe SARL Dokumentāciju par tembotrionu līdz ar pieteikumu panākt tā iekļaušanu Direktīvas 91/414/EEK I pielikumā Austrijas iestādēm 2005. gada 25. novembrī iesniedza uzņēmums Bayer CropScience AG. Dokumentāciju par valifenalu līdz ar pieteikumu panākt tā iekļaušanu Direktīvas 91/414/EEK I pielikumā Ungārijas iestādēm 2005. gada 2. septembrī iesniedza uzņēmums ISAGRO SpA. Dokumentāciju par dzeltenās mozaīkas vīrusa novājināto celmu līdz ar pieteikumu panākt tā iekļaušanu Direktīvas 91/414/EEK I pielikumā Apvienotās Karalistes iestādēm 2005. gada 16. martā iesniedza uzņēmums Central Science Laboratory.
(3)
Apvienotās Karalistes, Austrijas, Itālijas un Ungārijas iestādes ir darījušas zināmu Komisijai, ka sākotnējā pārbaudē izskatītā dokumentācija par minētajām aktīvajām vielām atbilst Direktīvas 91/414/EEK II pielikumā noteiktajām prasībām par datiem un informāciju. Iesniegtā dokumentācija arī atbilst Direktīvas 91/414/EEK III pielikuma datu un informācijas prasībām par vienu augu aizsardzības līdzekli, kurā ir attiecīgā aktīvā viela. Saskaņā ar Direktīvas 91/414/EEK 6. panta 2. punktu pēc tam attiecīgie iesniedzēji dokumentāciju nosūtīja Komisijai un citām dalībvalstīm un par to informēja Pastāvīgo pārtikas aprites un dzīvnieku veselības komiteju.
(4)
Ar šo lēmumu Kopienas līmenī oficiāli jāapstiprina, ka dokumentācija principā atbilst II pielikuma prasībām par datiem un informāciju un vismaz attiecībā uz vienu augu aizsardzības līdzekli, kas satur attiecīgo aktīvo vielu, - Direktīvas 91/414/EEK III pielikuma prasībām.
(5)
Šis lēmums neietekmē Komisijas tiesības pieprasīt, lai pieteikuma iesniedzējs sniedz turpmākus datus vai informāciju, lai izskaidrotu atsevišķus jautājumus, kas skarti dokumentācijā.
(6)
Šajā lēmumā paredzētie pasākumi ir saskaņā ar Pastāvīgo pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Neskarot Direktīvas 91/414/EEK 6. panta 4. punktu, dokumentācija par šā lēmuma pielikumā norādītajām aktīvajām vielām, kas iesniegta Komisijai un dalībvalstīm, lai panāktu to iekļaušanu Direktīvas 91/414/EEK I pielikumā, principā atbilst minētās direktīvas II pielikuma prasībām par datiem un informāciju.
Dokumentācija atbilst arī minētās Direktīvas III pielikuma prasībām par datiem un informāciju attiecībā uz vienu augu aizsardzības līdzekli, kas satur aktīvo vielu, ņemot vērā piedāvātos izmantošanas veidus.
2. pants
Ziņotājas dalībvalstis turpina sīki pārbaudīt attiecīgo dokumentāciju un iespējami īsā laikā, bet ne vēlāk kā vienu gadu no dienas, kad Eiropas Savienības Oficiālajā Vēstnesī publicē šo lēmumu, ziņo Eiropas Komisijai par pārbaužu secinājumiem, pievienojot ieteikumus par attiecīgās aktīvās vielas iekļaušanu vai neiekļaušanu Direktīvas 91/414/EEK I pielikumā un par visiem ar to saistītajiem nosacījumiem.
3. pants
Šis lēmums ir adresēts dalībvalstīm.
Briselē, 2006. gada 25. augustā

Labels: 10
7
3
6
18